MF «Vollsøy» (1970)

MF «Vollsøy» var en ferge som i perioden 1982–1992 gikk fast i det værharde fergesambandet Mekjarvik-Kvitsøy for Det Stavangerske Dampskibsselskab og fra nyttår 1990 for Rogaland Trafikkselskap AS. Opprinnelig var den bygget i 1970 som «Nordkappferja» for Finnmark Fylkesrederi & Ruteselskap. Etter den gikk ut av ruten på Kvitsøy var den en periode reserveferge, før den ble solgt til Vest-Afrika i 1996. Pr.2004 lå den som et forlatt, sunket vrak på havnen i Douala i Kamerun.

Den norske julekalenderen Julefergå fra 1995 ble spilt inn om bord i MF «Vollsøy».

 MF «Nordkappferja» 
 Juli 1970: Levert fra Ejnar S. Nielsen Mek. Verksted, Harstad (16) som bilferge «Nordkappferja» til Finnmark Fylkesrederi & Ruteselskap, Hammerfest. Fergen var registrert for 167 passasjerer og 16 personbiler. Den var helt innelukket og egnet til værharde ruter. «Nordkappferja» ble benyttet i fergesambandet Honningsvåg-Repvåg (sambandet som knyttet Nordkapp til fastlandet).
 1982: Avløst i ruten av FFR's nyinnkjøpte ferge «Porsangerfjord» (Det Stavangerske Dampskibsselskabs tidligere «Stavanger»).

 MF «Vollsøy» 
 Juli 1982: Solgt til Det Stavangerske Dampskibsselskab, Stavanger. Omdøpt «Vollsøy». Satt inn i fergesambandet Mekjarvik-Kvitsøy, hvor den avløste Stavangerskes lokalrutebåt «Sjernarøy». «Vollsøy» egnet seg godt i ruten, men hadde for liten motorkraft og svak baugpropell.
 1. januar 1990: Driften overtatt av Rogaland Trafikkselskap AS, Stavanger.
 12. desember 1991: Eierskapet overført til Rogaland Trafikkselskap AS, Stavanger. Fortsatte i samme rute.
 1992: Avløst i Kvitsøysambandet av Stavangerskes større og kraftigere ferge «Finnøy». «Vollsøy» ble opplagt som reserve.
 Sommer 1994: «Finnøy» flyttet tilbake til Midtsambandet og «Vollsøy» satt inn igjen på Kvitsøy. Dette var lite populært på Kvitsøy hvor bla. ordfører protesterte. «Finnøy» overtok derfor snart Kvitsøy-sambandet igjen. «Vollsøy» ble igjen reserve.
 1995: Benyttet i The Brazz Brothers' TV-serie / julekalender Julefergå der den ble brukt som interiøret i fergen ”Svelå” (Møre og Romsdal Fylkesbåtars ferge «Edøy» ble benyttet i eksteriør-scenene). Innspillingen foregikk i Bergen. Serien gikk på TV 2 julen 1995 og i reprise i 1998.

 Til Vest-Afrika 
 1996: Solgt til Sogemer, Gabon i Vest-Afrika.
 xxxx: Omdøpt «The Big Boss».
 xxxx: Omdøpt «Bo Galion».
 Pr.2004: Sank på grunt vann ved kai i Douala, Kamerun. Ble liggende som vrak.

 Kilder 
 Artikler om Stavangerske i «Skipet» 2.1990 og 1.1991 av Alf Johan Kristiansen.
 «Fjordabåtene»  Jone Laugaland
 www.historielaget.com
 www.fjordfaehren.de

 Eksterne lenker 


Kategori:Norske ferger
Kategori:Rogaland Trafikkselskaps skip
Kategori:DSD-skip
Kategori:Skip fra 1970
Kategori:Sjøfart i Ryfylke
Kategori:Samferdsel i Kvitsøy
Kategori:Skip bygget i Norge
Kategori:Artikler i sjøfart-prosjektet